ম্যারাথন
ঊনবিংশ শতকের শেষদিকে আধুনিক অলিম্পিক ক্রীড়ায় ম্যারাথন দৌড়কে ক্রীড়াবিষয়রূপে অংশগ্রহণের বিষয়টি প্রস্তাবনায় তুলে ধরা হয়। উদ্যোক্তা এবং সংগঠকগণ এ বৃহৎ জনপ্রিয় ক্রীড়াকে প্রাচীন গ্রীসের গৌরবোজ্জ্বল ঐতিহ্যকে ফিরিয়ে আনার লক্ষ্যেই এ উদ্যোগ গ্রহণ করেন। মাইকেল ব্রিল ম্যারাথন দৌড়কে এথেন্সে ১৮৯৬ সালে অনুষ্ঠিত প্রথম আধুনিক অলিম্পিক গেমসের ক্রীড়াসূচীতে অন্তর্ভুক্ত করতে সচেষ্ট হন।
শুভেচ্ছা ক্রীড়া
প্রথম শুভেচ্ছা ক্রীড়া প্রতিযোগিতা ১৯৮৬ সালে মস্কোয় অনুষ্ঠিত হয়। এতে ৭৯টি দেশের ১৮২টি ক্রীড়া বিষয়ে তিন সহস্রাধিক ক্রীড়াবিদ অংশ নিয়েছিলেন। পোল ভল্টে সার্গেই বুবকা, হেপ্টাথলনে জ্যাকি জয়নার-কার্সি, ২০০ মিটার সাইকেল চালনায় পুরুষ ও মহিলা বিভাগে যথাক্রমে পূর্ব জার্মানির মাইকেল হাবনার ও সোভিয়েত ইউনিয়নের এরিকা স্যালুমায়ে বিশ্ব রেকর্ড গড়েছিলেন। এছাড়াও, সিয়াটলে অনুষ্ঠেয় ১৯৯০ সালের ২য় শুভেচ্ছা ক্রীড়ায় সাঁতার বিষয়ের ২০০ মিটার ব্রেস্টস্ট্রোক বিষয়ে মাইক ব্যারোম্যান এবং ১০ কি.মি. হাঁটা প্রতিযোগিতায় নাদেঝদা রিয়াশকিনা বিশ্ব রেকর্ড ভঙ্গ করেছিলেন।